Territorium Crasnoiarense
Territorium Crasnoiarense sive Krasnoiarense (Russice Красноярский край, tr. Krasnojarskij kraj) est subiectum Foederationis Russicae, die 7 Decembris 1934 formatum et ex anno 2000 in Districtum (Circulum) Foederalem Sibericum inclusum, urbem capitalem habens Crasnoiarium.

Situs
In Siberia (praesertim Orientali) in pelve hydrographica Ieniseae situm, cum Iacutia et regione Ircutensi in oriente, Tuva et Chakassia in meridie, regionibus Kemerovensi et Tomensi ac districtibus (circulis) autonomis 
Chanty-Mansiensi – Iugra et Iamalo-Nenetico regionis Tumenensis in occidente conterminum, in septentrione enim a maribus Karensi et Lapteviorum alluitur, aream 2 366 797 chm² et plus 2876 milia incolarum (anno 2018) habet.

Res geographicae

Paeninsulae et insulae
Paeninsula Taimyrica et pars paeninsulae Gydaensis litora septentrionalia territorii formant. Terra Borealis, insula Dickson multaeque aliae insulae marium  Karensis et Lapteviorum pars territorii habentur.

Montes
Saiani montes in parte australi territorii eriguntur; Putorana plainties elata partem septentrionalem occupat. Montes Byrranga in paeninsula Taimyrica siti sunt.

Flumina
Ienisea est flumen territorii Crasnoiarensis maximum. Confluvii eius Can, Sissimus, Mana, Symus, Angara, Tungusca Transmontana, Bachta, Tungusca Inferior, Turuchanus, Ieloguius sunt. E confluviorum Angarae Tasseewa flumen e Tschona et Biriussa confluentibus incipiens nominanda est. Ketus Obii accola et Olenecus in territorio incipiunt. Chatanga flumen in mare Lapteviorum et Piassina in mare Karicum effunduntur.

Urbes
Dudinka, Ienisea, Igarka, Norilium, Dickson urbes territorii Crasnoiarensis sunt. Mangasea Nova, quae et Turuchansk, castellum Sibiricum et urbs regionis vetus est.

Notae

Nexus externi

 Situs interretialis officialis territorii Crasnoiarensis 

!